अध्ययनकर्ताओं के अनुसार,कुछ जीवाणु पौधों में रोग पैदा करने वाली फ्यूजेरियम ऑक्सीस्पोरियम नामक फंफूद की वृद्धि रोकने में सक्षम पाए गए हैं. इसके अलावा एरोमोनास हाइड्रोफिला नामक जीवाणुओं द्वारा औद्योगिक रूप से महत्वपूर्ण एंजाइमों, जैसे-एमाइलेज, लाइपेज, प्रोटिएज, सैल्युलेज और काइटिनेज को प्राप्त किया जा सकता है. इन एंजाइमों का उपयोग खाद बनाने में किया जाता है. इस तरह लोकटक झील में मौजूद सूक्ष्मजीव कृषि और औद्योगिक दृष्टि से बेहद उपयोगी हैं. यह अध्ययन शोध पत्रिका करंट साइंस में प्रकाशित किया गया है.